చెన్నై, ఫిబ్రవరి 7 (ఆంధ్రజ్యోతి): మూడు దశాబ్దాల తరువాత వరుసగా రెండుమార్లు అధికారం సంపాదించిన అన్నాడీఎంకే చివరికి చీలిక దిశగా పయనిస్తోంది. ఆ పార్టీ అధినేత్రి జయలలిత మరణానంతరం జరుగుతున్న పరిణామాల నేపథ్యంలో ఆ పార్టీ ముక్కయ్యేలా కనిపిస్తోంది. రెండు నెలలు సీఎంగా ఉన్న తనతో శశికళ బలవంతంగా రాజీనామా చేయించడంతో తీవ్రమనస్తాపానికి గురైన పన్నీర్సెల్వం అధిష్టానంపై ధిక్కారస్వరం వినిపించారు. దీంతో ఒక్కసారిగా దిగ్ర్భాంతికి లోనైన శశికళ బృందం ఆయనపై చర్యలకు సిద్ధమైంది. మంగళవారం రాత్రి పొద్దుపోయేవరకూ పోయె్సగార్డెన్లో సీనియర్ నేతలు, మంత్రులతో మంతనాలు జరిపిన శశికళ ఈ మేరకు నిర్ణయం తీసుకున్నట్లు సమాచారం. అయితే పన్నీర్సెల్వంపై వేటు వేస్తే దాని పర్యవసానాలు, ఎదురయ్యే పరిణామాలు, పార్టీ స్థితిగతులు గురించి ఆమె ఆలోచనలో పడినట్లు సమాచారం.ఏదేమైనా 1, 2 రోజుల్లో ఆమె ఈ మేరకు చర్యలు తీసుకునే అవకాశం ఉన్నట్లు తెలుస్తోంది. ఈలోగా పన్నీర్సెల్వంపై ఎదురుదాడి చేయాలని, ఆయన విమర్శలను తిప్పికొట్టాలని తన అనుచరులకు ఆమె ఆదేశించారు. ఆ ఆదేశాల మేరకు పలువురు నేతలు పన్నీర్సెల్వంపై విమర్శలు కురిపించారు. జయ మరణానంతరం ఆయన్ను సీఎం పీఠంపై కూర్చోబెడితే, అందుకు కృతజ్ఞతగా ఆయన చిన్నమ్మనే ధిక్కరించారంటూ పలువురు సీనియర్లు ఎద్దేవా చేశారు.
chennai, fibravari 7 (aandhrajyoti): moodu dasaabdaala taruvaata varusagaa rendumaarlu adhikaaram sampaadinchina annadienke chivariki cheelika disagaa payanistondi. aa party adhinetri jayalalita maranaanantaram jarugutunna parinaamaala nepathyamlo aa party mukkayyela kanipistondi. rendu nelalu cmga unna tanatho sasikala balavantamgaa rajinama cheyinchadamtho teevramanastaapaaniki guraina pannirselvam adhishtaanampai dhikkaraswaram vinipinchaaru. deentho okkasariga digrbhaantiki lonaina sasikala brundam aayanapai charyalaku siddhamaindi. mangalavaaram raatri poddupoyevarakuu poysagaardenlo seanier nethalu, mantrulatho mantanaalu jaripina sasikala ee meraku nirnayam teesukunnatlu samacharam. ayithe panneerselvampai vetu veste daani paryavasaanaalu, edurayye parinaamaalu, party sthitigatulu gurinchi aame aalochanalo padinatlu samacharam.edemaina 1, 2 rojullo aame ee meraku charyalu teesukune avakaasam unnatlu telustondi. eelogaa panneerselvampai edurudaadi cheyalani, aayana vimarsalanu tippikottaalani tana anucharulaku aame aadesinchaaru. aa aadesaala meraku paluvuru nethalu panneerselvampai vimarsalu kuripinchaaru. jaya maranaanantaram aayannu cm peethampai koorchobedithe, anduku krutagnatagaa aayana chinnammane dhikkarinchaarantuu paluvuru seenierlu eddeva chesaru.